**“Мамлекеттик кызмат көрсөтүүлөрдүн административдик регламенттерин бекитүү жөнүндө” Кыргыз Республикасынын Министрлер Кабинетине караштуу Интеллектуалдык менчик жана инновациялар мамлекеттик агенттигинин буйрук долбооруна**

**НЕГИЗДЕМЕ-МААЛЫМКАТ**

**1. Долбоордун максаты жана милдети:**

Сунушталган **“**Мамлекеттик кызмат көрсөтүүлөрдүн административдик регламенттерин бекитүү жөнүндө” Кыргыз Республикасынын Министрлер Кабинетине караштуу Интеллектуалдык менчик жана инновациялар мамлекеттик агенттигинин буйрук долбоорунун (мындан ары – Буйрук долбоору) максаты болуп тиешелүү кызмат көрсөтүүлөрдүн талаптарынын аткарылышын камсыздоо, кызмат көрсөтүүнүн өндүрүш процессинде аткарылуучу административдик-башкаруу жана башка аракеттерди оптималдаштыруу, ошондой эле кызмат көрсөтүүлөрдү даярдоонун жана көрсөтүүнүн сапатына кызмат адамдарынын жана кызматкерлердин жеке жоопкерчилигин жогорулатуу эсептелет.

**2. Баяндоо бөлүгү:**

Бул мамлекеттик кызматтарды көрсөтүү Кыргызпатент жана анын ведомстволук уюмдары тарабынан ишке ашырылат.

Кыргыз Республикасынын Өкмөтүнүн 2014-жылдын 15-сентябрындагы № 530 токтомунун 2-1-пунктуна ылайык Кыргыз Республикасынын Өкмөтү тарабынан бир катар документтерди, анын ичинде Кыргыз Республикасынын Министрлер Кабинетине караштуу Интеллектуалдык менчик жана инновациялар мамлекеттик агенттигинин (мындан ары - Кыргызпатент) компетенциясына киргизилген мамлекеттик кызмат көрсөтүүлөрдүн административдик регламентин бекитүү боюнча айрым ченем жаратуу ыйгарым укуктары өткөрүлүп берилген.

Жогоруда аталган пунктту ишке ашыруу максаттарында, Кыргызпатент Буйрук долбоорун жана он бир мамлекеттик кызмат көрсөтүүнүн административдик регламенттерин иштелип чыккан долбоорлорун кароого киргизет:

- «Интеллектуалдык менчик объектилерин баалоо»;

- «Илимий-техникалык маалыматты тематикалык бөлүштүрүүнү аткаруу»;

- «Тематикалык библиографиялык тизме түзүү»;

- «Кыргыз Республикасынын фонддору боюнча ойлоп табууларды патенттик издөө»;

- «Микросактагычтарда илимий-техникалык документацияны карап чыгуу»;

- «Атайын маалыматтар базасына кирүү мүмкүндүгүн камсыздоо»;

- «Интеллектуалдык менчик жана аны коммерциялаштыруу маселеси боюнча маалымат берүү»;

- «Илимий-техникалык адабияттардын көчмө көргөзмөлөрүн уюштуруу»;

- «Эл аралык патенттик классификациялоо, универсалдуу ондук классификациялоо боюнча теманы классификациялоо»;

- «Илимий-техникалык адабияттарды жана документацияны сканерлөө жана көчүрмөлөө»;

- «Жылдык пландан тышкары басма (профилдик) продукцияны басуу».

Мамлекеттик кызмат көрсөтүүлөрдүн административдик регламенттеринин долбоорлору Кыргыз Республикасынын Министрлер Кабинентинин 2021-жылдын 12-августундагы №125 токтому менен бекитилген “Мамлекеттик кызмат көрсөтүүлөрдүн жана мамлекеттик кызмат көрсөтүүлөрдүн стандарттарынын тизмегинин маселелери боюнча Кыргыз Республикасынын Өкмөтүнүн айрым чечимдерине өзгөртүүлөрдү киргизүү жөнүндө” мамлекеттик кызмат көрсөтүүлөрдүн стандарттарынын талаптарына ылайык келтирилген.

Мамлекеттик кызмат көрсөтүүлөрдүн административдик регламенттеринин долбоорлору төмөнкүлөрдү аныктоочу документ болуп саналат:

* жол-жоболордун топтомун, алардын тартибин, мөөнөттөрүн, натыйжаларын, ошондой эле кызмат адамдарынын жана ведомствонун кызматкерлеринин – кызмат көрсөтүүлөрдү аткаруучулардын милдеттерин;
* кызматтарды көрсөтүү процесстеринде ведомстволук ички өз ара аракеттешүүнүн тартибин жана мөөнөттөрүн;
* кызматтарды көрсөтүү процесстеринде ишке ашырылган жол-жоболордун аткарылышынын белгиленген тартибинин жана мөөнөттөрүнүн сакталышын контролдоонун жана жоопкерчиликтин формаларын.

Кыргыз Республикасынын Өкмөтүнүн 2014-жылдын 15-сентябрындагы № 530 токтому менен бекитилген Кыргыз Республикасынын Өкмөтүнүн айрым ченем жаратуу ыйгарым укуктарын өткөрүп берүү тартиби жөнүндө жобонун 13-пунктуна ылайык өткөрүлүп берилген ыйгарым укуктардын алкагында иштелип чыккан ченемдик укуктук актынын долбоорун макулдашуу жол-жобосу Кыргыз Республикасынын Өкмөтүнүн Регламентине ылайык ишке ашырылат.

Ушуга байланыштуу Кыргызпатент мамлекеттик кызмат көрсөтүүлөрдүн административдик регламенттеринин долбоорлорун жана буйрук долбоорун кароого киргизет.

* 1. **Мүмкүн болуучу социалдык, экономикалык, укуктук, укук коргоочулук, гендердик, экологиялык, коррупциялык кесепеттердин божомолу**

Жогоруда аталган буйрук долбоорун кабыл алуу социалдык, экономикалык, укуктук, укук коргоочулук, гендердик, экологиялык, коррупциялык кесепеттерге алып келбейт.

* 1. **Коомдук талкуунун жыйынтыктары жөнүндө маалымат (зарыл болгон учурда)**

Бул буйруктун долбоору “Кыргыз Республикасынын ченемдик укуктук актылары жөнүндө” Кыргыз Республикасынын Мыйзамынын 22-беренесинин 1-пунктуна ылайык 2021-жылдын 13-октябрында Кыргыз Республикасынын Министрлер Кабинетинин расмий сайтына жана Кыргыз Республикасынын Өкмөтүнүн 2020-жылдын 17-августундагы № 277-б буйругу менен бекитилген Пилоттук долбоордун алкагында ченемдик укуктук актылардын долбоорлорун коомдук талкуулоонун бирдиктүү порталын эксплуатациялоо тартибинин 8-пунктунун 1-пунктчасына ылайык, Кыргыз Республикасынын ченемдик укуктук актыларынын долбоорлору коомдук талкуулоонун бирдиктүү порталына 2021-жылдын 6-октябрында жайгаштырылган. Эскертүүлөр жана сунуштар келип түшкөн жок.

1. **Долбоордун мыйзамдарга ылайыктуулугун талдоо:**

Сунушталган буйрук долбоору колдонулуп жаткан мыйзамдардын, ошондой эле Кыргыз Республикасы катышуучу болуп эсептелген, белгиленген тартипте күчүнө кирген эл аралык келишимдердин ченемдерине каршы келбейт.

**6. Каржылоонун зарылдыгы жана булактары жөнүндө маалымат**

Бул буйрук долбоорун кабыл алуу мамлекеттик бюджеттен кошумча финансылык чыгымдарды талап кылбайт.

**7. Жөнгө салуучу таасирин талдоо жөнүндө маалымат**

Сунушталган буйрук долбоорунун жөнгө салуучу таасирин талдоо талап кылынбайт, анткени алишкердик ишти жөнгө салууга багытталган эмес.

Жогоруда көрсөтүлгөндөрдүн негизинде Кыргыз Республикасынын Министрлер Кабинетине караштуу Интеллектуалдык менчик жана инновациялар мамлекеттик агенттиги “Мамлекеттик кызматтардын административдик регламенттерин бекитүү жөнүндө” буйругунун долбоорун кароого жөнөтөт.

**Кыргыз Республикасынын**

**Министрлер Кабинетине караштуу**

**Интеллектуалдык менчик жана**

**инновациялар мамлекеттик агенттигинин**

**директору** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **Р. Керимбаева**